stanford-oval/wikipedia huggingface dataset:
הברית הדמוקרטית הלאומית
היסטוריה

הברית הדמוקרטית הלאומית הוקמה לאחר שמפלגת העם ההודית, שהייתה המפלגה הגדולה בלוק סבהה לאחר הבחירות ב-1996 אך ממשלתה נפלגה לאחר 16 יום לאחר שנכשלה להשיג תמיכה ממפלגות נוספות, יזמה את הקמת קואליציית מפלגות לקראת הבחירות ללוק סבהה. הקואליציה, שהוקמה במאי 1998, לא הייתה אחידה במובנים אידאולוגיים, ומרבית חבריה הביעו בעבר התנגדות חריפה למפלגת העם ההודית ולאידאולוגיית ההינדוטבה שלה, אך הרצון לכוח יחד עם הרצון להרחיק את הקונגרס הלאומי ההודי מהשלטון איחד אותם. היא הוקמה על ידי מפלגת העם ההודית, ואליה הצטרפו מספר מפלגות אזוריות, בהם מפלגת סמאטה (אנ') ואנה דראווידה מונטרה קזגאם הכלל הודית ומפלגת שיוו סנה. שיוו סנה הייתה המפלגה היחדה בברית שחלקה את אידאולוגיית ההינדוטבה של מפלגת העם ההודית. לאחר הבחירות, הצליחה הברית לגייס רוב זעום עם תמיכה מבחוץ ממפלגת הטלוגו דזאם, מה שאפשר לאטאל ביהארי ואג'פאיי לחזור לתפקיד ראש הממשלה.
הממשלה קרסה תוך שנה בגלל שהאנה דראווידה מונטרה קזגאם פרשה מהברית והסירה את תמיכתה מהממשלה. לקראת הבחירות ב-1999 הצטרפו לברית מספר מפלגות אזוריות, והברית ניצחה בבחירות 1999 ברוב גדול יותר. ואג'פאיי הפך לראש ממשלה בפעם השלישית, והפעם כיהן כהונה שלמה של חמש שנים.
בבחירות ללוק סבהה ב־2004 הובסה הוקאליציה, והשלטון שב לידי הקונגרס הלאומי ההודי, שהקימה לאחר הבחירות את הברית המתקדמת המאוחדת כקואליציה מקבילה. הברית הדמוקרטית הלאומית הפסידה לברית המתקדמת בבחירות ללוק סבהה ב־2009, שבהם הציגה את לאל קרישנה אדוואני כמועמדה לראשות הממשלה.
הברית שבה לשלטון ב-2014, ומועמד הברית לראשות הממשלה נרנדרה מודי מושבע לראש ממשלת הודו.
מבנה

לברית הדמוקרטית הלאומית אין מבנה שלטוני פנימי ומנגנון קבלת החלטות אחיד, והחלטות בנושאים שונים מתקבלות על ידי המפלגות החברות. לאור האידאולוגיות המגוונות של המפלגות המרכיבות את הברית, היו מקרים רבים של אי הסכמה ופיצול הצבעה בין חברות הברית.
במאי 2016 הקימה מפלגת העם ההודית את הברית הדמוקרטית הצפון-מזרחית (אנ'), קואליציית־בת של הברית הדמוקרטית הלאומית בצפון-מזרח הודו. בראשה הברית עומד הימנטה ביסוואה סמה.
מנהיגים

היו"ר הראשון של הברית היה ראש מפלגת העם ההודית אטאל ביהארי ואג'פאיי. לאל קרישנה אדוואני החליף אותו ב-2004 וכיהן עד 2014, ועמית שאה, שהחליף את אדוואני כיושב ראש מפלגת העם, מכהן כיו"ר מאז 2014.
מפלגות חברות

נכון ליולי 2023, ישנן 38 מפלגות החברות בברית. מפלגת העם ההודית ומפלגת העם הלאומית הן שתי המפלגות היחידות המוכרות על ידי ועדת הבחירות של הודו כמפלגות לאומיות. מפלגות אחרות בברית מוכרות כמפלגות ברמת המדינה או כמפלגות לא מוכרות.
| מפלגות לפי הצטרפות ופרישה> מפלגה | מפלגות לפי הצטרפות ופרישה> תאריך הצטרפות | מפלגות לפי הצטרפות ופרישה> תאריך פרישה | מפלגות לפי הצטרפות ופרישה> הערות |
| --- | --- | --- | --- |
| מפלגת העם ההודית | 1998 |  |  |
| אנה דראווידה מונטרה קזגאם הכלל הודית | 1998 | אפריל 1999 |  |
| אנה דראווידה מונטרה קזגאם הכלל הודית | 2004 | מאי 2004 |  |
| אנה דראווידה מונטרה קזגאם הכלל הודית | 2019 | 25 בספטמבר 2023 |  |
| דראווידה מונטרה קזגאם | 1999 | 20 בדצמבר 2003 |  |
| טרינמול קונגרס | 1998 | 2006 |  |
| שיוו סנה | 1998 | נובמבר 2019 |  |
| שיוו סנה | יולי 2022 | הווה |  |
| סמאטה | 1998 | 2003 | התאחדה עם ג'נטה דאל (מאוחדת) |
| ג'נטה דאל (מאוחדת) | 1998 | 2013 |  |
| ג'נטה דאל (מאוחדת) | 2017 | 2022 |  |
| ג'נטה דאל (מאוחדת) | ינואר 2024 |  |  |
| שירומאני אקאלי דאל | 1998 | 26 בספטמבר 2020 |  |
| ביג'ו ג'נטה דאל | 1998 | 8 במרץ 2009 |  |
| פטאלי מקאל קטצי | 1998 | 12 בינואר 2004 |  |
| פטאלי מקאל קטצי | מרץ 2014 | 2016 |  |
| פטאלי מקאל קטצי | 2019 | הווה |  |
| מרמולצי דראווידה מונטרה קזגאם | 1998 | 2004 |  |
| מרמולצי דראווידה מונטרה קזגאם | 2014 | 9 בדצמבר 2014 |  |
| החזית הלאומית של מיזו | 2014 | הווה |  |
| טלוגו דזאם | 1998 | 2004 |  |
| טלוגו דזאם | אפריל 2014 | 2018 |  |
| טלוגו דזאם | מרץ 2024 |  |  |
| סיקים קרנטיקארי מורצ'ה | 26 במאי 2019 | הווה |  |
תוצאות בחירות

| לוק סבהה |
| --- | --- | --- | --- | --- | --- |

| שנה | מועמד לראשות הממשלה | מפלגות | מושבים | אחוזים | תוצאה |
| 1998 | אטאל ביהארי ואג'פאיי | 16 | 261 / 543 |  | קואליציה |
| 1999 | אטאל ביהארי ואג'פאיי | 21 | 302 / 543 |  | קואליציה |
| 2004 | אטאל ביהארי ואג'פאיי | 12 | 189 / 543 |  | אופוזיציה |
| 2009 | לאל קרישנה אדוואני | 8 | 158 / 543 |  | אופוזיציה |
| 2014 | נרנדרה מודי | 23 | 336 / 543 | 38.5% | קואליציה |
| 2019 | נרנדרה מודי | 20 | 352 / 543 | 45% | קואליציה |
| 2024 | נרנדרה מודי | 30 | 293 / 543 | 42.5% | קואליציה |
הערות שוליים

↑  "Radical shifts: The changing trajectory of politics in West Bengal". 29 במרץ 2021. אורכב מ-המקור ב-15 ביוני 2021. נבדק ב-27 באפריל 2021. {{cite web}}:  (עזרה)
1 2  Renuka Singh, “The Rise and Decline of Bhartiya Janata Party- led Nationa Democratic Alliance as a Federal Coaltion”, The Indian Journal of Political Science vol. 74, no. 4, 2013, עמ' 649–62‏, JSTOR 24701161
↑  Sen, Amartya (2005). The Argumentative Indian. Penguin. p. 254.
↑  "Rediff on the NeT: TDP helps Vajpayee wins confidence vote. BJP alliance with TDP for a short time for the domestic actionable need 2010 reflected with mass protest against TDP". Rediff.com. ארכיון מ-22 ביוני 2018. נבדק ב-4 בינואר 2011. {{cite web}}:  (עזרה)
↑  Sen, Amartya (2005). The Argumentative Indian. Penguin.
↑  BJP floats new platform for North-East, Himanta Biswa Sarma made convenor, Economic Times, ‏24 במאי 2016
↑  Rishika Singh, Arjun Sengupta, Explained: The 38 parties in the NDA fold, The Indian Express, ‏19 ביולי 2023
↑  Dolly Chingakham, End of BJP-AIADMK alliance: History of their tumultuous relationship, India Today, ‏26 בספטמבר 2023
↑  DMK pulls out of Vajpayee govt, Rediff, ‏20 בדצמבר 2003
↑  Yudhajit Shankar Das, Nitish Kumar's ghar wapsi will be multibagger for BJP, India Today, ‏27 בינואר 2024
↑  Rohit Kumar Singh, Nitish Kumar sworn in as Bihar Chief Minister of NDA, assumes post for 9th time, India Today, ‏28 בינואר 2024
↑  BJP-BJD ties break down, NDA shaken, The Times of India, ‏8 במרץ 2009
↑  PMK quits NDA, calls back ministers, The Times of India, ‏12 בינואר 2004
↑  PTI, BJP announces six-party alliance in Tamil Nadu, India Today, ‏20 במרץ 2014
↑  PMK releases-first list of candidates for Tamil Nadu assembly polls, Economic Times.India Times, ‏11 באפריל 2016
↑  MDMK quits NDA days after Vaiko openly criticised PM Modi, India Today, ‏8 בדצמבר 2014
↑  MDMK passes resolution to quit NDA, claims BJP acting against Tamils, New18, ‏9 בדצמבר 2014
↑  IE Online, Triangular contest for lone Mizoram seat, The Indian Express, ‏17 במרץ 2014
↑  TDP back in NDA; ties up with BJP for LS, Andhra Pradesh state polls, The Indian Express, ‏6 באפריל 2014
↑  Amit Bhardwaj, Chandrababu Naidu's party to rejoin NDA soon, seat-sharing only hurdle: Sources, India Today, ‏17 בפברואר 2024
↑  Amit Bhardwaj, BJP, Jana Sena, Chandrababu Naidu's TDP finalise seat-sharing deal, India Today, ‏9 במרץ 2024
↑  SKM stakes claim to govt., joins NDA, The Hindu, ‏26 במאי 2019
| --- | --- |
בקרת זהויות :  NLI: 987007604692905171  LCCN: no00007429  VIAF: 1326156811367145390006   WorldCat (עם VIAF): 1326156811367145390006 
אטאל ביהארי ואג'פאיי, ראש ממשלת הודו הראשון מטעם NDA
נרנדרה מודי, ראש הממשלה השני מטעם NDA
הברה

הברה היא יחידה פונולוגית, המאגדת הגאים, לפי מידת הסונוריות שלהם. ההברות הן היחידות המרכיבות מילים. מילה יכולה להיות מורכבת מהברה בודדת או ממספר הברות. כל הברה מכילה גרעין אחד בלבד שהוא החלק בעל הסונוריות הגבוהה ביותר. בשפות רבות הגרעין חייב להיות תנועה, אך יש שפות, שבהן גרעין ההברה יכול להיות גם עיצור הברתי. מלבד גרעין, יכולות הברות לכלול גם "ראש" (Onset) – עיצור או מספר עיצורים הנמצאים לפני הגרעין, ו"זנב" (Coda) – עיצור או מספר עיצורים הנמצאים לאחר הגרעין.
סימנים מוסכמים

הסימנים המוסכמים בתחום הפונולוגיה לתיאור מבנה ההברה הם (הרישום משמאל לימין):
C – לסימון כללי של עיצור
V – לסימון כללי של תנועה
CV, CVC וכו' – לסימון מבנה של הברות. לדוגמה, את ההברה הבודדת במילה בָּא [ba], נסמן כ-CV, כי היא מתחילה בעיצור ונגמרת בתנועה. באותו אופן, את ההברה הבודדת במילה תֵּן [ten], נסמן כ-CVC, דהיינו, עיצור, תנועה, עיצור
. (נקודה) – סימן מפריד בין הברות. לדוגמה, את ההברות במילה בָּאתֶן [baten], נסמן כ-CV.CVC
סוגי ההברות

ניתן לחלק הברות למספר סוגים לפי קריטריונים שונים, כגון קיום / אי-קיום "זנב" הברה ומספר העיצורים ב"זנב":
הברה פתוחה: הברה המסתיימת בתנועה, הברה ללא "זנב". הברה פתוחה היא גם תמיד הברה קלה (ייתכן עיצור לפני התנועה, שאינו משפיע על הכובד). המילה שָׁתָה מורכבת משתי הברות פתוחות וקלות, המסתיימות בתנועה: ʃa.ta
הברה סגורה: הברה המסתיימת בעיצור או במספר עיצורים:
הברה כבדה: הברה עם "זנב" בן עיצור אחד. המילה שׁוּק היא מילה חד-הברתית, המורכבת מהברה אחת סגורה וכבדה, שראשה העיצור ʃ, גרעינה התנועה u וזנבה העיצור k.
הברה סופר-כבדה: הברה עם "זנב" בן יותר מעיצור אחד (Complex Coda). ההברה השנייה במילה יָשַׁנְתְּ היא הברה סופר-כבדה המורכבת משני עיצורים: ja.ʃant.
חלוקת ההברות לפי הסוגים > הברות פשוטות > הברה פתוחה

הברה המורכבת מגרעין:
– של תנועה אחת בלבד.
חלוקת ההברות לפי הסוגים > הברות פשוטות > הברה סגורה

הברה המורכבת מגרעין:
– של עיצור נזיל אחד בלבד.
חלוקת ההברות לפי הסוגים > הברות מורכבות > הברות פתוחות

הברה המורכבת מעיצור אחד בנוסף לגרעין:
עיצור הנמצא לפני הגרעין.
הברה המורכבת משני עיצורים בנוסף לגרעין:
שני עיצורים הנמצאים לפני הגרעין.
הברה המורכבת משלושה עיצורים בנוסף לגרעין:
שלושה עיצורים הנמצאים לפני הגרעין.
חלוקת ההברות לפי הסוגים > הברות מורכבות > הברות סגורות

הברה המורכבת מעיצור אחד בנוסף לגרעין:
עיצור הנמצא לאחר הגרעין.
הברה המורכבת משני עיצורים בנוסף לגרעין:
כל עיצור נמצא מצדו האחר של הגרעין.
שני עיצורים הנמצאים לאחר הגרעין.
הברה המורכבת משלושה עיצורים בנוסף לגרעין:
שני עיצורים נמצאים לפני הגרעין ואחד אחריו.
שני עיצורים נמצאים לאחר הגרעין ואחד לפניו.
שלושה עיצורים הנמצאים לאחר הגרעין.
הברה המורכבת מארבעה עיצורים בנוסף לגרעין:
שלושה עיצורים נמצאים לפני הגרעין ואחד אחריו.
שלושה עיצורים נמצאים לאחר הגרעין ואחד לפניו.
כל שני עיצורים נמצאים מצדו האחר של הגרעין.
הברה המורכבת מחמישה עיצורים בנוסף לגרעין:
שלושה עיצורים נמצאים לפני הגרעין ושניים אחריו.
הרכבי ההברות

להברות יש מבנה מקטעי פנימי המורכב מ:
תחילת ההברה (לא חובה) (באנגלית Onset)
יחידת חריזה (באנגלית Rime) (חובה) המורכבת מגרעין וזנב ההברה
גרעין ההברה (באנגלית Nucleus)
זנב ההברה (באנגלית Coda)
| סוג הגרעין | מספר העיצורים הנוספים |  מיקום העיצורים הנוספים |
| --- | --- | --- |
| תנועה  אחת  בלבד  או  עיצור  נזיל  אחד  בלבד | אין עיצורים נוספים | ההברה מורכבת מגרעין אחד בלבד |
| תנועה  אחת  בלבד  או  עיצור  נזיל  אחד  בלבד | עיצור אחד | העיצור נמצא לפני הגרעין |
| תנועה  אחת  בלבד  או  עיצור  נזיל  אחד  בלבד | עיצור אחד | העיצור נמצא לאחר הגרעין |
| תנועה  אחת  בלבד  או  עיצור  נזיל  אחד  בלבד | שני עיצורים | שני העיצורים נמצאים לפני הגרעין |
| תנועה  אחת  בלבד  או  עיצור  נזיל  אחד  בלבד | שני עיצורים | שני העיצורים נמצאים לאחר הגרעין |
| תנועה  אחת  בלבד  או  עיצור  נזיל  אחד  בלבד | שני עיצורים | כל עיצור נמצא בצד אחר של הגרעין |
| תנועה  אחת  בלבד  או  עיצור  נזיל  אחד  בלבד | שלושה עיצורים | שלושת העיצורים נמצאים לפני הגרעין |
| תנועה  אחת  בלבד  או  עיצור  נזיל  אחד  בלבד | שלושה עיצורים | שלושת העיצורים נמצאים לאחר הגרעין |
| תנועה  אחת  בלבד  או  עיצור  נזיל  אחד  בלבד | שלושה עיצורים | שני עיצורים נמצאים לפני הגרעין ואחד אחריו |
| תנועה  אחת  בלבד  או  עיצור  נזיל  אחד  בלבד | שלושה עיצורים | שני עיצורים נמצאים לאחר הגרעין ואחד לפניו |
| תנועה  אחת  בלבד  או  עיצור  נזיל  אחד  בלבד | ארבעה עיצורים | שלושה עיצורים נמצאים לפני הגרעין ואחד אחריו |
| תנועה  אחת  בלבד  או  עיצור  נזיל  אחד  בלבד | ארבעה עיצורים | שלושה עיצורים נמצאים לאחר הגרעין ואחד לפניו |
| תנועה  אחת  בלבד  או  עיצור  נזיל  אחד  בלבד | ארבעה עיצורים | כל שני עיצורים נמצאים בצד אחר של הגרעין |
| תנועה  אחת  בלבד  או  עיצור  נזיל  אחד  בלבד | חמישה עיצורים | שלושה עיצורים נמצאים לפני הגרעין ושניים אחריו |
לפי סולם המסומננות, ההברה המסומננת ביותר היא הברה עם ראש וגרעין וללא זנב (CV) לפיכך, בכל השפות נמצא הברה פתוחה, אבל יש שפות שאוסרות על קיום הברה סגורה (CVC).
רמת הסונוריות המותרת בזנב ההברה משתנה משפה לשפה, לדוגמה, את המילה המושאלת מאנגלית, "פופקורן", רוב דוברי העברית יבטאו כמילה בת שלוש הברות "פופ-קו-רֶן", ולא כמילה בת שתי הברות "פופ-קורְן", מפני שזנב-הברה עם רמת סונוריות גבוהה כל כך אינו אפשרי בעברית, ואילו רוב דוברי האנגלית יבטאו אותה, כמילה בת שתי הברות.
הערות שוליים

↑  פרקים במורפולוגיה עברית יחידה 7, עמ' 2
| --- | --- |
בקרת זהויות :  NLI: 987007536006105171  BnF: cb12242684m (data)  GND: 4169762-5  LCCN: sh85056337  NKC: ph628545
האקדמיה האמריקאית לתזונה ודיאטה

| --- | --- |
לוגו האקדמיה
 תחום:  ארצות הברית
 מדינה:  ארצות הברית 
 מטה הארגון:  שיקגו שבאילינוי
 מייסדים:  Lulu Grace Graves 
 תקופת הפעילות:  1917–הווה (כ־107 שנים)
 www.eatright.org
 קואורדינטות:  41°52′47″N 87°38′19″W﻿ / ﻿41.879751°N 87.638713°W﻿ / 41.879751; -87.638713
 he
 
האקדמיה האמריקאית לתזונה ודיאטה (באנגלית: Academy of Nutrition and Dietetics, בראשי תיבות: AND) היא ארגון התזונאים הגדול ביותר בארצות הברית, ובו למעלה מ-100,000 חברים, רובם תזונאים ודיאטנים מוסמכים ואנשי מקצוע ואקדמיה בתחום תורת התזונה.
הארגון נוסד בשם "איגוד התזונה האמריקאי" בשנת 1917, ושינה את שמו לשם "האקדמיה האמריקאית לתזונה ודיאטה" בשנת 2012.
תולדות הארגון

הארגון נוסד בשם "איגוד התזונה האמריקאי" בשנת 1917 בקליבלנד, אוהיו, על ידי קבוצת נשים ששמה לה למטרה לסייע לממשלת ארצות הברית לשפר את איכות המזון ובריאות הציבור. משרדי החברה נמצאים כיום בשיקגו, אילינוי.
בראשיתו היו בארגון 58 חברים. הוא צמח לכ-1000 חברים בשנות השלושים, כ-60,000 בשנות השישים, וכ-100,000 כיום.
בשנת 1973 השיק הארגון את "שבוע התזונה הלאומי", ואחריו אורגנו אירועים דומים כמו "חג הדיאטנים" ולאחרונה "חודש התזונה הלאומי" המצוין בכל חודש מרץ בארצות הברית.
הארגון שינה את שמו לשם "האקדמיה האמריקאית לתזונה ודיאטה" בשנת 2012 על מנת לשקף את המומחיות המדעית והאקדמית של חבריו.
מבנה ארגוני ומימון

לארגון משרדים בשיקגו ובוושינגטון די. סי. לארגון יש מספר תת-ארגונים, בהם ועדת ההסמכה לתורת התזונה, ועדת פעולה פוליטית-אקדמית, וקרן האקדמיה. ישנן גם קבוצות של חברים על פי תחומי התמחות, בהן תזונת הגיל השלישי, תזונתם של אמריקאים-פיליפינים, תזונת אמריקאים-מוסלמים, וארגון השחורים לענייני תזונה.
שווי נכסי הארגון בשנת 2015 היה כ-48 מיליון דולר, מתוכם כ-11 מיליון דולר שהתקבלו כדמי חברות, וכ-7.4 מיליון דולר שהתקבלו מבחינות הסמכה. הארגון רשם הפסד תפעולי של 3.4 מיליון דולר באותה שנה, לאחר רווחים של כ-35 מיליון דולר ובניכוי הוצאות תפעוליות של 38.4 מיליון דולר. לאחר קיזוזים שונים פורסם הפסד תפעולי נטו של כחצי מיליון דולר.
באותה שנה קיבל הארגון 1.1 מיליון דולר בחסויות מתאגידי מזון, בהם קוקה-קולה ופפסיקו.
עמדות הארגון והשפעתו

הארגון מפרסם כתב עת מקצועי המשפיע על הדיון הציבורי והחקיקה בנושאי תזונה, בריאות ובטיחות מזון. פרסומי הארגון מצוטטים בקביעות בפרסומים מובילים בעולם, בהם "הניו יורק טיימס", "וול סטריט ג'ורנל", "USA Today" ו"לוס אנג'לס טיימס". בשנת 2010 הוזכר הארגון כ-7 מיליארד פעמים בכלי התקשורת.
גופי המחקר של הארגון פרסמו עמדות שונות שזכו לפרסום, בהן:
הדרך היחידה לרדת במשקל היא באמצעות תזונה בריאה, מאוזנת היטב, המשולבת עם פעילות גופנית.
אין מזון "טוב" או "רע", יש תזונה בריאה ותזונה לא בריאה. תיוג מזון כ"טוב" או "רע" רק מבלבל את הציבור.
כרוב על, בטטה, תות שדה, סלמון ותה ירוק תורמים לבריאות העין.
הנקת תינוקות עד גיל 6 חודשים מספקת תזונה אופטימלית והגנה בריאותית, ללא צורך במזון נוסף. התזונה האידיאלית מגיל 6 חודשים עד 12 חודשים היא הנקה בשילוב עם מזונות משלימים.
תזונה הכוללת עד שתי מנות סויה ביום לאדם מבוגר היא חלק מתוכנית תזונה בריאה.
תזונה טבעונית מתוכננת כראוי מתאימה ובריאה לכל גיל, כולל תינוקות, נשים בהריון ומניקות, וגם לספורטאים, וגלומים בה יתרונות בריאותיים.
הארגון העניק דירוג נמוך לדיאטות עשירות בחלבון, כדוגמת דיאטת אטקינס, וציין כי דיאטה זו איננה בריאה וההרזיה בה היא זמנית. על פי הארגון, פחמימות אינן תורמות לעלייה במשקל יותר ממזון אחר המכיל את אותו מספר קלוריות.
מחקרי הארגון מצאו שילדים האוכלים ארוחת בוקר הם בעלי יכולת ריכוז טובה יותר, ומיומנים יותר בפתרון בעיות ובתיאום עין-יד. ילדים שאינם אוכלים ארוחת בוקר נוטים ולאכול יותר ג'אנק פוד ועייפים יותר בבית הספר.
בשנת 2016 פרסמה האקדמיה האמריקאית לתזונה ודיאטה נייר עמדה על תזונה צמחית, המעדכן מסמך דומה משנת 2009. נייר העמדה קובע לראשונה "שתזונה צמחונית וטבעונית יכולה לספק יתרונות בריאותיים משמעותיים לעומת תזונה שאינה כזאת", בהם מדד מסת גוף נמוך יותר וסיכון נמוך יותר להשמנה, סוכרת מסוג 2, לחץ דם גבוה, מחלות לב וכלי דם וסוגי סרטן מסוימים.
פרסומי הארגון

הארגון מוציא לאור ירחון מקצועי המבוסס על ביקורת עמיתים בשם Journal of the Academy of Nutrition and Dietetics הנחשב לכתב העת החשוב ביותר בתחום התזונה.
כמו כן פרסם הארגון מספר רב של ספרים ומדריכים בתחום התזונה.
בשנת 1980 נערך על ידי הארגון כתב עת בשם Food/2 בשיתוף משרד החקלאות האמריקאי, ובו המלצות תזונה, בהן ההמלצה להפחית את כמויות השומן הרווי והכולסטרול. לאחר לחץ מצד תעשיות המזון הוסרו ממנו הפרקים על שומן הרווי וכולסטרול. צעד זה זכה לגינוי מפי תזונאים רבים.
הסמכות בתחומי התזונה

הארגון מרכז תהליך של הסמכת מומחים בתחומי התזונה בשני מסלולים:
תואר "דיאטן תזונה מוסמך" (Registered Dietitian Nutritionist, בקיצור RDN), מסלול המקביל לתואר ראשון אקדמי.
תואר "טכנאי תזונה ודיאטה מוסמך" (Nutrition Dietetic Technician, Registered, בקיצור NDTR), מסלול קצר יותר, המכסה רק את עיקרי תורת התזונה.
הארגון פועל להגדרת תקנים מחמירים בנושא הרישוי המקצועי בתחומי התזונה, ורושם את התארים אותם הוא מעניק כסימני מסחר רשמיים. לדברי הארגון, התקנים אותם קבע לאנשי מקצוע המספקים ייעוץ תזונתי נועדו לשרת את הציבור, ולגרום לו לקבל מידע מדויק ומקצועי.
מיזם "ילדים אוכלים נכון"

האקדמיה האמריקאית לתזונה ודיאטה יזמה תוכנית בשם "ילדים אוכלים נכון" בשנת 2010 בתיאום עם תוכנית דומה של ממשלת ארצות הברית שמטרתה להילחם בתופעת ההשמנה אצל ילדים. במסגרת המיזם מרצים חברי הארגון על חשיבותה של תזונה איכותית בבתי ספר, וכן עורכים מפגשי הסברה עם משפחות, נציגי קהילות וקובעי מדיניות.
כמו כן הוקם אתר אינטרנט ובו טיפים לתזונה בריאה, כתבות, סרטוני וידאו ומתכונים. בין השאר יש באתר מדריכים לקניית מזון בריא, בישול מאכלים עם ערך תזונתי גבוה, וכיצד לאכול בריא בבית ומחוץ לבית.
מחלוקות

האקדמיה האמריקאית לתזונה ודיאטה ספגה ביקורת על קשריה עם תאגידי מזון ועם תעשיית התרופות.
בדו"ח משנת 1995 צוין כי הארגון קיבל מימון מחברות כמו מקדונלד'ס, פפסיקו, קוקה-קולה ועוד. חלק מפרסומי הארגון בשנות התשעים כללו מידע פרסומי הקשור לחברות אלה. כמו כן הובעה ביקורת על כך שבכנסי הארגון יש, בין השאר, דוכנים לממכר משקאות קלים וממתקים.
באפריל 2013 נחשף ששני בעלי תפקידים בארגון היו בקשר עסקי עם חברת מונסנטו, היצרנית הגדולה בעולם של זרעים מהונדסים גנטית. פעילויות הארגון באותה שנה ניסו למנוע סימון מזון מהונדס גנטית בקליפורניה.
נציגי הארגון טענו להגנתם שהם חייבים "לשבת באותו שולחן" עם חברות המזון, כדי להשפיע על החברות ולהעביר להן מסר תזונתי חיובי.
הערות שוליים

↑  American Dietetic Association / ADA Foundation - 2010 Annual Report, באתר הארגון (באנגלית).
↑  תזונה מומלצת לבריאות העין, באתר "בריאותון".
↑  נייר עמדה של האקדמיה על טבעונות, 2016
↑   טל חייקין, ארגון התזונה הגדול בעולם: תזונה צמחית בריאה יותר מאחרת, באתר הארץ, 22 בדצמבר 2016.
| --- | --- |
בקרת זהויות :  NLI: 987007599131005171  ISNI: 0000 0000 9354 7064  LCCN: n79113794  NKC: nlk20030128542  VIAF: 270186807   WorldCat (עם VIAF): 270186807
הו ליבי

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
הו ליבי הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה. השיר יצא לאור ב-17 בנובמבר 2018, על ידי חברת התקליטים הליקון, כסינגל הרביעי מתוך האלבום.
עם יציאתו נכנס השיר אל המקום הרביעי במצעד של מדיה פורסט.
רקע וכתיבה

השיר נכתב על ידי דיקלה, הולחן על ידי דיקלה ועידו אוחיון והופק על ידי עדי רותם, דיקלה ועידו אוחיון גם כן. השיר הוא מעין בלדת ים-תיכונית, בו דיקלה פונה ושרה אל הלב שלה. היא אף שרה על אהבה נכזבת.
יוסי חרסונסקי סקר את השיר בחיוב רב והעניק לו ציון של ארבעה וחצי כוכבי זהב מתוך חמישה בסך הכל.
וידאו קליפ

הווידאו קליפ המלא שצולם עבור השיר הועלה לערוץ היוטיוב של דיקלה ב-17 בנובמבר 2018. הקליפ בוים על ידי אלון שפרנסקי ואורון שלום. לאורכו של הקליפ ניתן לראות את דיקלה יושבת על כסא, תוך שעל גבי הקיר מולה ניצב מקרן המציג גבר בסיטואציות שונות.
נכון לאפריל 2018, מונה הצפיות של הקליפ עומד על כ-400 אלף צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ישראל | מדיה פורסט ישראל | 4 |  |
הערות שוליים

↑  יוסי חרסונסקי, דיקלה, הו ליבי, באתר חרסונסקי מיוסיק, נובמבר 2018
↑  Dikla דיקלה - מי בא לאן?❤️, נבדק ב-2020-01-09
↑  חן פרורדין, ‏"משהו נפתח, זאת איזושהי בשורה", באתר ‏מאקו‏, 18 ביולי 2018
↑  דיקלה - הו ליבי, נבדק ב-2020-01-09
↑  Media Forest, mediaforest.biz (ארכיון)
1 2  מילים לשיר הו ליבי - דיקלה, באתר xMusic
↑  יוסי חרסונסקי, הו ליבי - סינגל, באתר יוסמיוסיק, ‏נובמבר 2018
1 2 3 4  דיקלה - הערוץ הרשמי - Dikla Official (2018-11-17), דיקלה - הו ליבי, נבדק ב-2019-04-02
| דיקלה |
| --- | --- | --- |
| אלבומי אולפן | אהבה מוסיקה • עולם • ארלוזורוב 38 • ואם פרידה • סיפור אופטימי • חופשייה |  |
| חברות תקליטים | הד ארצי • התו השמיני • הליקון |  |
קטגוריה (אלבומים • שירים)
| דיקלה – סינגלים |
| --- | --- | --- |
| אהבה מוסיקה | "בוקר טוב" • "בוחרת להיות" • "אהבה מוסיקה" • "אהבתך" • "תבלינים" |  |
| עולם | "עולם" • "בונבוניירות" • "תראי" • "געגועים" |  |
| ארלוזורוב 38 | "לבכות" • "מזל" • "חולת אהבה" |  |
| ואם פרידה | "ואם פרידה" • "בסמה" • "שבע בערב" • "Here Comes the Rain Again" • "אין עוד אהבה כזאת" • "יהיה לנו טוב" • "קופנגן" |  |
| סיפור אופטימי | "הוא כותב לי מאמי" • "אל תלך" • "בדידותי הנהדרת (מישהו אוהב אותי)" • "מסקרה שחורה" |  |
| חופשייה | "אתי" • "תודה" • "פסנתר לבן" • "הו ליבי" • "שבועיים" • "רק תגיד" |  |
| השתתפות בסינגלים | "איפה בעולם" • "מחמל נפשי" • "ואז את תראי" |  |
| סינגלים אחרים | "ביי ביי" • "ואולי" • "כל הפרפרים" • "לא מתנצלת" • "אבא" • "לבד" • "Bring Them Home" |  |
| סינגלים שיווקיים | "בשביל אהבתה" • "Confide in Me" • "כמו צמח בר" |  |
המוח המוארך

| --- | --- |
 שיוך:  גזע המוח, המוח האחורי 
 תיאור ב:  האנטומיה של גריי (מהדורה 20) (767) 
 מזהים
 לטינית (TA98):  medulla oblongata 
 טרמינולוגיה אנטומיקה:  A14.1.03.003 
 TA2 (2019):  5983 
 מזהה נרולוקס:  birnlex_957 
 מזהה נרוניימס:  698 
 FMA:  62004 
 קוד MeSH:  A08.186.211.132.810.591.500 
 מזהה MeSH:  D008526 
 מערכת השפה הרפואית המאוחדת:  C0025148 
 
המוח המוארך (מסומן באדום)
Myelencephalon => Medulla oblongata
מבט קדמי על גזע המוח. 1) עצב הראיה. 2) תצלובת הראיה. 3) צרור הראייה. 4) גבעול בלוטת יותרת המוח. 5) הגופים הדדיים. 6) השקע שבין הרגליות (אנ'). 7) הגשר (פונס). 8) חריץ הבסיס (של עורק הבסיס (אנ')). 9) חריץ הגשר התחתון (עצבי הגולגולת ה-VI, VII, VIII). 10) פירמידות המח המאורך. 11) המח המאורך, חריץ אמצעי קדמי. 12) חריץ קדמי צידי (שורש עצב C1 ועצב גולגולת XII). 13) הַזַּיִת (אוליבה). 14) חריץ שאחרי הזית (עצבי הגלגולת ה-IX, X). 15) מקלעת הדמים (אנ') של החדר הרביעי. 16) צֹמֶת הַפִּירָמִידוֹת. 17) חומר מחורר קדמי (אנ'). 18) עצב הריח.
המוח המוארך (TA: Medulla oblongata) הוא אזור במוח המהווה את חלקו התחתון של גזע המוח. הוא ממוקם בקצה העליון של חוט השדרה ומתחת לגשר..
גרעינים של תאי עצב במוח המוארך שולטים על תפקודים אוטונומיים בסיסיים של הגוף, בהם נשימה, פעולת הלב, לחץ הדם ורפלקסים של בליעה והקאה. משום שתהליכים אלו חיוניים לקיום החיים, פגיעה במוח המוארך עלולה לגרום למוות..
המוח המוארך משמש כחוליה מקשרת בין המוח לחוט השדרה, שדרכה עוברות מסילות עולות המעבירות למוח מידע חושי ממערכת המגע ומהאיברים הפנימיים, ומסילות יורדות של המערכת המוטורית שמעבירות פקודות לשרירים. כשסיבי המסלול המוטורי הקורטיקו-ספינאלי יורדים ממספר כיוונים בקפסולה הפנימית ומתכנסים במוח המאורך, הם יוצרים מבנים הדומים מעט לפירמידות הפוכות. מכאן שמו הנוסף של מסלול זה: המסלול הפירמידלי.
חלק מסיבי עצב, המטפסים מן הגוף או יורדים מן המוח, מצטלבים באזור המוח המוארך ועוברים לצד השני של הגוף. לדוגמה, סיבי העצב המעבירים מידע חישתי של מגע עדין, מנח הגוף (פרופריוספציה) ורטט מצטלבים במדולה, וסיבי העצב המעבירים פקודות לשרירים מצטלבים בצֹמֶת הַפִּירָמִידוֹת. כתוצאה מכך, הצד הימני של הגוף קשור לצד השמאלי של המוח ואילו צדו השמאלי של הגוף קשור לצדו הימני של המוח..
התצורה הרשתית, אשר מתחילה במוח האמצעי ועוברת דרך הפונס מסתיימת במוח המוארך..
הערות שוליים

1 2 3  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
↑  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates.
| --- | --- |
בקרת זהויות :  NLI: 987007563016105171  BnF: cb12446591x (data)  LCCN: sh85083246  TA98: A14.1.03.003 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
דיסקוגרפיה של האנה מונטנה

| דיסקוגרפיה של האנה מונטנה |
| --- | --- |
  סיירוס מופיעה כהאנה מונטנה בשנת 2007
 אלבומי הופעה ↙:  1
 אלבומי אוסף ↙:  1
 סינגלים ↙:  20
 וידאו קליפים ↙:  21
 פסקולים ↙:  5
הדיסקוגרפיה של הדמות האנה מונטנה, אותה מגלמת הזמרת האמריקאית מיילי סיירוס, מורכבת מחמישה אלבומי פסקול, שני אלבומי רמיקס, אלבום לייב אחד ואלבום אוסף אחד. כל האלבומים הם בהוצאת וולט דיסני רקורדס.